Neuvoston yhteinen toiminta 21 päivältä toukokuuta 2002 Euroopan unionin osallistumisesta Georgian viranomaisten voimavarojen vahvistamiseen Georgian tasavallan ja Venäjän federaatioon kuuluvien Ingušian ja Tšetšenian tasavallan rajalla olevan Etyjin tarkkailijajoukon tukemiseksi ja suojelemiseksi



Virallinen lehti nro L 134 , 22/05/2002 s. 0001 - 0002



Neuvoston yhteinen toiminta 21 päivältä toukokuuta 2002 Euroopan unionin osallistumisesta Georgian viranomaisten voimavarojen vahvistamiseen Georgian tasavallan ja Venäjän federaatioon kuuluvien Ingusian ja Tsetsenian tasavallan rajalla olevan Etyjin tarkkailijajoukon tukemiseksi ja suojelemiseksi (2002/373/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 14 artiklan, sekä katsoo seuraavaa: (1) Neuvosto hyväksyi 20 päivänä heinäkuuta 2000 yhteisen toiminnan 2000/456/YUTP(1) Euroopan unionin osallistumisesta Georgian viranomaisten voimavarojen vahvistamiseen Georgian tasavallan ja Venäjän federaatioon kuuluvan Tsetsenian tasavallan rajalla olevan Etyjin tarkkailijajoukon tukemiseksi ja suojelemiseksi. Tämän yhteisen toiminnan voimassaolo päättyi 31 päivänä joulukuuta 2000. (2) Neuvosto hyväksyi 26 päivänä heinäkuuta 2001 yhteisen toiminnan 2001/568/YUTP(2), jonka tavoitteena on varmistaa Euroopan unionin jatkuva tuki Kaukasuksen alueen vakaudelle. (3) Euroopan unionin asiantuntijana toiminut kenraali Sir Garry Johnson teki 28 päivästä toukokuuta 1 päivään kesäkuuta 2001 ulottuvan arviointikäynnin, josta hän esitti päätelmänään, että tarvitaan Euroopan unionin lisätukea, jos Etyjin toimeksiantoa laajennetaan Ingusian puolelle. (4) Etyj päätti 13 päivänä joulukuuta 2001 laajentaa Etyjin Georgiassa olevan tarkkailijajoukon toimeksiannon kattamaan myös Georgian ja Venäjän federaatioon kuuluvan Ingusian tasavallan välisten rajanylitysten tarkkailun ja niistä ilmoittamisen, ON HYVÄKSYNYT TÄMÄN YHTEISEN TOIMINNAN: 1 artikla 1. Euroopan unioni tukee Georgian viranomaisten voimavarojen vahvistamista, jotta Georgian rajavartiolaitos pystyy tukemaan ja suojelemaan Georgian tasavallan ja Venäjän federaatioon kuuluvan Ingusian tasavallan rajalla olevaa Etyjin tarkkailijajoukkoa ja se antaa edelleen tukea Georgian tasavallan ja Venäjän federaatioon kuuluvan Tsetsenian tasavallan rajan osalta. 2. Tätä varten Euroopan unioni antaa tiettyyn välineistöön liittyvien kulujen kattamiseen rahoitustukea Etyjin Georgiassa olevalle tarkkailijajoukolle ja erityisesti sen rajantarkkailuoperaatiolle. 2 artikla 1. Etyjin Georgiassa oleva tarkkailijajoukko vastaa välineistön hankkimisesta ja luovuttamisesta. 2. Komissio tekee Etyjin kanssa lahjoituksen muodossa olevaa Euroopan unionin rahoitustukea koskevan rahoitussopimuksen. Avustus kattaa sellaisen välineistön hankinnan, jotka Etyj valitsee sen mukaan, mitkä ovat Georgian viranomaisten tarpeet sekä Ingusian että Tsetsenian osuudella Georgian rajaa. 3. Komissio on Tbilisissä olevan edustustonsa kautta läheisessä yhteydessä Etyjin kanssa, jotta välineistön tehokasta toimittamista Georgian rajavartiolaitokselle ja sen myöhempää käyttöä voidaan seurata ja arvioida. 4. Tehtäviään hoitaessaan komissio tekee tarvittaessa yhteistyötä jäsenvaltioiden paikallisten edustustojen kanssa. 5. Komissio raportoi neuvostolle tämän yhteisen toiminnan täytäntöönpanosta puheenjohtajavaltion ohjauksessa sekä yhteisen ulko- ja turvallisuuspolitiikan korkeana edustajana toimivan neuvoston pääsihteerin avustamana. 3 artikla 1. Rahoitusohje 1 artiklassa mainittuja tarkoituksia varten on 100000 euroa. 2. Edellä 1 kohdassa mainituilla määrillä rahoitettavia menoja hallinnoidaan talousarvioon sovellettavien Euroopan yhteisön menettelyjen ja sääntöjen mukaisesti. 4 artikla Tämä yhteinen toiminta tulee voimaan päivänä, jona se hyväksytään. Sen voimassaolo päättyy 12 kuukauden kuluttua siitä, kun komission ja Etyjin välinen rahoitussopimus on tehty. 5 artikla Tämä yhteinen toiminta julkaistaan virallisessa lehdessä. Tehty Brysselissä 21 päivänä toukokuuta 2002. Neuvoston puolesta Puheenjohtaja R. De Miguel (1) EYVL L 183, 22.7.2000, s. 3. (2) EYVL L 202, 27.7.2001, s. 2.